ກຳລັງຊາວເຄີດສ໌ ແລະ ທະຫານອີຣັກ ຄວບຄຸມ ເຂື່ອນໄຟຟ້າ Mosul ຄືນ (ວີດີໂອ/ສະໄລດ໌)
ກອງທັບສະຫະລັດ ກ່າວ ໃນວັນອາທິດວານນີ້ ວ່າ ຕົນທຳການໂຈມຕີທາງອາກາດ ຕໍ່ພວກຫົວຮຸນແຮງ ລັດອິສລາມ ໃກ້ກັບເຂື່ອນ Mosul.
ໂຄສົກກອງທັບອີຣັກ ກ່າວວ່າ ກຳລັງຊາວເຄີດສ໌ແລະທະຫານ ຕໍ່ຕ້ານການກໍ່ການຮ້າຍຂອງອີຣັກ ໄດ້ເຂົ້າຄວບຄຸມເຂື່ອນໄຟຟ້າ ທີ່ສຳຄັນຄືນແລ້ວ ຈາກພວກນັກຕໍ່ສູ້ຂອງກຸ່ມລັດອິສລາມ ກອງທັບອີຣັກ ກ່າວໃນວັນຈັນມື້ນີ້ວ່າ ພວກກຳລັງຂອງພວກຕົນ ໄດ້ຂັບໄລ່ພວກຫົວຮຸນແຮງອອກຈາກເຂດເຂື່ອນໄຟຟ້າ Mosul ທີ່ສະໜອງໄຟຟ້າ ແລະການຊົນລະປະທານ ໃຫ້ແກ່ຂົງເຂດສ່ວນ ໃຫຍ່ໃນພາກເໜືອຂອງອີຣັກນັ້ນ ແຕ່ບໍ່ມີການຢືນຢັນຈາກແຫຼ່ງຂ່າວທີ່ເປັນອິດສະລະເທື່ອ ໃນເວລານີ້ ພວກໂຄສົກກອງທັບອີຣັກ ກ່າວວ່າ ການປະຕິບັດງານໄດ້ດຳເນີນໄປຢ່າງສຳເລັດຜົນ ດ້ວຍການຊ່ອຍເຫຼືອທາງອາກາດ ແຕ່ບໍ່ໄດ້ໃຫ້ລາຍລະອຽດເພີ້ມຕື່ມ ກອງທັບສະຫະລັດ ກ່າວໃນວັນອາທິດວານນີ້ວ່າ ຕົນໄດ້ທຳການໂຈມ ຕີທາງອາກາດ ຕໍ່ພວກຫົວຮຸນແຮງລັດອິສລາມ ໃກ້ກັບເຂື່ອນ Mosul ອັນເປັນພາກສ່ວນນຶ່ງຂອງພາ ລະກິດຂອງຕົນ ໃນການປົກປັກຮັກສາໂຄງລ່າງພື້ນຖານ ແລະພວກພະນັກງານຂອງສະ ຫະລັດ ສະຫະລັດໄດ້ເລີ້ມທຳການໂຈມຕີທາງອາກາດຄັ້ງທຳອິດຂອງຕົນໃນຕົ້ນເດືອນນີ້ ຕໍ່ພວກ ກະບົດ ຊຶ່ງເຫດຜົນສ່ວນນຶ່ງກໍແມ່ນເພື່ອປ້ອງກັນບໍ່ໃຫ້ມີການເຂັ່ນຂ້າພວກຊົນກຸ່ມນ້ອຍ ເຜົ່າ Yazidi ທີ່ຕົກຄ້າງຢູ່ເທິງພູ Sinjar ໃນພາກເໜືອຂອງອີຣັກນັ້ນ